**REPUBLIKA HRVATSKA**

KARLOVAČKA ŽUPANIJA

**Osnovna škola Eugena Kvaternika**

47245 RAKOVICA, Rakovica 95

KLASA:

URBROJ:

**Izvješće o radu Osnovne škole Eugena Kvaternika Rakovica**

**za 2018./19. godinu**

**Rakovica, srpanj 2019.**

OSNOVNI PODACI O ŠKOLI

|  |  |
| --- | --- |
| **Naziv škole:** | **OŠ EUGENA KVATERNIKA RAKOVICA** |
| **Adresa škole:** | **RAKOVICA 95 ; 47 245 RAKOVICA** |
| **Županija:** | **KARLOVAČKA** |
| **Telefonski broj:** | **047 784 070** |
| **Broj telefaksa:** | **047 784 016** |
| **Internetska pošta:** | [**os-rakovica@os-ekvaternika-rakovica.skole.hr**](mailto:os-rakovica@os-ekvaternika-rakovica.skole.hr) |
| **Internetska adresa:** | **os-ekvaternika-rakovica.skole.hr** |
| **Šifra škole:** | **04-219-001** |
| **Matični broj škole:** | **3311279** |
| **OIB:** | **89016155247** |
| **Upis u sudski registar:** | **U Karlovcu, 14. veljače 1996. godine** |
|  |  |
| **Ravnateljica škole:** | **Vera Ljubanović Grdić** |
|  |  |
| **Broj učenika:** | **163** |
| **Broj učenika u razrednoj nastavi:** | **62 (8 učenika u PŠ)** |
| **Broj učenika u predmetnoj nastavi:** | **93** |
| **Broj učenika s posebnim potrebama:** | **14** |
| **Broj učenika putnika:** | **118** |
| **Ukupan broj razrednih odjela:** | **12** |
| **Broj razrednih odjela RN-a:** | **6** |
| **Broj razrednih odjela PN-a:** | **6** |
| **Broj smjena:** | **1** |
| **Broj radnika:** | **34** |
| **Broj učitelja predmetne nastave:** | **19** |
| **Broj učitelja razredne nastave:** | **6** |
| **Broj stručnih suradnika:** | **2** |
| **Broj ostalih radnika:** | **12** |
| **Broj pomoćnika u nastavi:** | **3** |
| **Broj nestručnih učitelja:** | **1** |
| **Broj pripravnika:** | **0** |
|  |  |
| **Broj računala u školi:** | **24 za učenike + 16 za učitelje + 6 uredi** |
| **Broj specijaliziranih učionica:** | **9** |
| **Broj općih učionica:** | **5** |
| **Broj športskih dvorana:** | **1** |
| **Broj športskih igrališta:** | **2** |
| **Školska knjižnica:** | **1** |
| **Školska kuhinja:** | **1** |

**1. UVJETI RADA**

**1.1.Obilježja školskoga područja**

Uz Matičnu školu u Rakovici školsko područje je podijeljeno na 9 područnih škola. Za sada radi Matična škola u Rakovici i Područna škola Braće Pavlić Drežnik Grad. Školska zgrada u Selištu Drežničkom izgrađena 2011. godine nije bila u funkciji škole nego je 2013. prenamijenjena u dječji vrtić i po Odluci Školskog odbora i Suglasnost Županijske skupštine Karlovačke županije darovana Općini Rakovica bez naknade. Ukoliko bi Općina Rakovica prestala u objektu provoditi predškolski odgoj, objekt mora vratiti školi bez ikakvih potraživanja bez obzira što je uložila značajna sredstva i u objekt i okoliš. Ugovor o darovanju između ravnateljice i načelnika potpisan je 3. kolovoza 2018. uz nazočnost župana Karlovačke županije.

Ostali objekti područnih škola zarasli su u drač i propadaju. Za PŠ Grabovac i česticu u Drežnik Gradu izvršena je procjena tržišne vrijednosti i dotična čestica je prodana. Prihod od prodaje uplaćen je na račun Karlovačke županije i bit će upotrijebljen prema potrebi škole.

Upisno područje MŠ u Rakovici obuhvaća naselja: Broćanac, Oštarski Stanovi, Stara i Nova Kršlja, Rakovičko Selište, Kordunski Ljeskovac, Basara, Jamarje, Lipovac, Mašvina, Lipovača, Rakovica, Čatrnja, Selište Drežničko, Korita, Grabovac, Irinovac, Brajdić Selo i Jelov Klanac.

Upisno područje PŠ Braće Pavlić u Drežnik Gradu obuhvaća naselje Drežnik Grad i Sadilovac.

Ukupno 118 učenika putnika koristilo je organizirani prijevoz s dva autobusa uz financiranje Karlovačke županije. Troje učenika iz smjera Lipovca prevozili su se školskim kombijem kao i učenici iz Selišta Rakovičkog.

**1.2. Materijalni uvjeti**

Matična škola obuhvaća unutrašnji prostor od 2072,29 m2, a PŠ Braće Pavlić 288,60 m2.

Što se tiče prostorne opremljenosti u matičnoj školi postoji 11 učionica, jedan kabinet biologiju i kemiju, jedna radionica za tehničku kulturu i fiziku, specijalizirana učionica za nastavu informatike, dvorana za tjelesnu i zdravstvenu kulturu, knjižnica s donekle opremljenim knjižnim fondom, školska kuhinja, zbornica i upravni dio zgrade.

Učionice se redovito uređuju i opremaju, tako da je ukupno 11 učionica opremljeno projektorima, a jedna učionica RN suvremenom interaktivnom pločom. Ove godine nabavljeno je 8 prijenosnih računala i 2 projekcijska platna.

Informatička učionica opremljena je s 22 računala tako da svaki učenik za rad ima na raspolaganju jedno računalo.

Što se tiče digitalne zrelosti, naša škola ima razinu 2 od 5.

U Područnoj školi Drežnik Grad postoje dvije učionice, s velikim polivalentnim prostorom, jedan kabinet, školska kuhinja, uređen sanitarni čvor i zbornica. Iako je nova školska zgrada Područne škole puštena u rad prije 13 godina, na njoj su već prijašnjih godina vidljiva oštećenja. Okrečena je zbornica, prebojana i zaštićena je vanjska i unutrašnja stolarija. Za potrebe nastave nabavljeno je prijenosno računalo.

Uklonjena su stabla iz školskog vrta koja su predstavljala opasnost za zgradu i ljude. Posađeno je cvijeće kako bi uljepšalo prostor, dar Općine.

Obje škole se griju sistemom centralnog grijanja na loživo ulje.

Od školske godine 2013./ 2014. u primjeni je e-Dnevnik.

U školskoj kuhinji pripremali su se obroci i to tri puta tjedno kuhano i dva puta mliječni obrok.

Cijena obroka je 6 kn. Usluge kuhinje koristilo je 162 učenika i dio zaposlenika. Za 50 učenika Općina Rakovica je osigurala sredstva prema svom Socijalnom programu.

U školskoj kuhinji izvršeni su radovi na obnovi vodovodnih i električnih instalacija, te su zamijenjene keramičke pločice te uz prijašnja ulaganja u opremu možemo reći da je školska kuhinja dobro opremljena. Dalje će se raditi na uvođenju plinskih instalacija kako ne bi bili ovisni o električnoj energiji koja u našem mjestu često pravi probleme.

Potrebno je propisno urediti prostor ostave.

Za potrebe obnove knjižnog fonda izdvojeno je 2.000,00 kn od strane MZO-a. Školska knjižnica dobila je nov namještaj po standardu za školske knjižnice. Nedostaje još opreme u vidu računala kako bi to postao pravi funkcionalni interdisciplinarni prostor za stjecanje znanja i vještina. Ove godine još dvije učionice u prizemlju su uređene na način da je izbrušen i prelakiran parket. U učionici tehničke kulture kupljene su nove klupe i stolice, a u učionici drugog razreda obnovljene su klupe na način da su na metalnu konstrukciju postavljene nove drvene ploče i sjedalice. Kupljena su 4 ormara u dvije učionice. Izmijenjeno je 8 komada vrata u prizemlju.

Uređen je i nastavnički WC.

**1.3. Radnici školske ustanove**

U školi je 34 i 3 asistentice u nastavi. Učitelja razredne nastave ima 6, a 19 je učitelja predmetne nastave plus dvije učiteljice na porodiljskom dopustu. Četvero učitelja radilo je na dvije, a jedna učiteljica na tri škole. Škola ima knjižničarku na pola i pedagoga na puno radno vrijeme.

Na tehničko- administrativno i računovodstvenim i upravljačkim poslovima zaposleno je 9 radnika. Jedna radnica je na porodiljskom dopustu.

Većina zaposlenih su putnici.

**2. ORGANIZACIJA RADA**

**2.1. Podaci o učenicima, razrednim odjelima i organizaciji nastave**

U školskoj godini 2018./2019. bilo je ukupno 163 učenika. U razrednoj nastavi (učenici od 1. do 4. razreda) je bilo 70 učenika u 6 razrednih odjela. Od tog broja 62 učenika u 4 razrednih odjela je u Matičnoj školi u Rakovici, a 8 učenika je u 2 kombinirana razredna odjela u Područnoj školi Braće Pavlić Drežnik Grad.

Drugi i treći razred u Područnoj školi Braće Pavlić u Drežnik Gradu pohađalo je 3 učenika, a četvrti razred broji 5 učenika.

U predmetnoj nastavi (učenici od 5. do 8. razreda) ukupno je bilo 93 učenika u 6 razrednih odjela.

Ukupno Osnovna škola Eugena Kvaternika u Rakovici imala je 163 učenika u 12 razrednih odjela. Svi učenici putnici, njih 118 imaju organiziran besplatan prijevoz od kuće do škole i obratno.

Nastava se izvodila u jednoj smjeni od 8.30 do 14.25 sati.

**2. 2. Godišnji kalendar rada škole**

Početak nastave bio je 3. rujna 2018. prema Odluci ministra, a završetak 14. lipnja 2019. U tom razdoblju ostvareno je 177 nastavnih dana Radnih dana ostvareno je 180.

Naša škola bila je domaćin Županijskog natjecanja iz Geografije koji je za naše učenike bio nenastavni.

**3. KULTURNA I JAVNA DJELATNOST ŠKOLE**

**3.1. Suradnja s lokalnom zajednicom**

Prigodnim programom i prigodnom prodajom ukrasnih predmeta sudjelovali smo na Uskrsnom i Božićnom sajmu.

Na svetog Nikolu naši učenici i dio učitelja su razveselili polaznike vrtića prigodnim programom i darovima.

Sudjelovali smo i u obilježavanju 26. godišnjice pogibije hrvatskog branitelja Ante Mlađana u Jelovom Klancu i stradanja djece u Grabovcu.

Povodom Dana škole služena je sveta misa za Eugena Kvaternika i ustanike, te za pokojne učitelje i učenike koji su radili ili polazili našu školu.

Povodom blagdana Svih svetih, učenici su zajedno s učiteljima zapalili svijeće na spomeniku hrvatskim braniteljima i civilima iz Domovinskog rata.

U suradnji s udrugom branitelja Rakovice i Slunja obilježili smo pad Rakovice misom zadušnicom za sve stradale, polaganjem cvijeća i paljenjem svijeća na spomeniku hrvatskim braniteljima i prigodnim predavanjem za učenike sedmog i osmog razreda naše škole.

U vrijeme Došašća održan je nastup tamburaškog orkestra i pjevačkog zbora škole u župnoj crkvi u Rakovici.

Na božićnoj priredbi uspješniji učenici su dobili nagrade od Općine Rakovica.

U prigodi obilježavanja Dana pobjede i domovinske zahvalnosti predstavnici učenika i učitelja položili su cvijeće i zapalili svijeće na spomeniku hrvatskih branitelja u Rakovici.

Također je škola surađivala sa Srednjom školom Slunj i Srednjom školom Plitvička jezera gdje naši učenici posjećuju navedene škole u svrhu upoznavanja s onim programima što ih te škole nude.

Udruga Carpe diem održala je radionicu o volontiranju za učenike od 5. do 8. r. Iako je bila mogućnost daljnje suradnje, nije bilo interesa od strane škole.

JU Baraćeve špilje u suradnji s općinom Rakovica na početku šk. g. podijelili su edukativne slikovnice o Karlovačkoj županiji učenicima razredne nastave.

Povodom Dana planeta Zemlje za učenike 1. i 2. razreda održane su prigodne radionice.

U suradnji s Croatia filmom naši učenici razredne nastave sudjelovali su u snimanju spota na značajnim lokacijama u općini Rakovica (spomenik E. Kvaterniku, Baraćeve špilje i stari grad Drežnik).

**3.2. Obilježavanje posebnih datuma**

Posebno smo obilježili početak i završetak nastavne godine svetim misama, Školski sportski dan, Dan škole i Dan neovisnosti, Dan zahvalnosti za plodove zemlje, Mjesec knjige, Dan svemira, Dan europskih jezika, Dan sjećanja na žrtvu Vukovara, Dan sjećanja na žrtve holokausta, Maskenbal, Valentinovo, Dan voda i Dan biološke raznolikosti, Majčin dan.

U suradnji s Crvenim križom Slunj provedena je akcija Solidarnost na djelu gdje se prikupio znatan broj školskog pribora, novca i ostalog.

U akciji Caritasa za 1000 radosti prikupljeno je 1.000,00kn koje su uplaćene na račun Caritasa.

Povodom Dana škole predstavljen je drugi broj školskog lista Eugenij.

U organizaciji knjižničarke Maje Knežević Djak učenici 4. r. su sudjelovali u projektu Kviz za poticanje čitanja i Bookmark Exchange Project i prigodno obilježili Dan kravate.

Učenici 8. razreda s razrednicama pripremili su edukativni materijal na temu vršnjačkog nasilja povodom Dana ružičastih majica i prikazali učenicima. Taj dan obilježili smo plesnom koreografijom koju su pripremili učenici 4. razreda s učiteljicom Mirelom Požega.

Učenici novinarske grupe pod vodstvom učiteljice i Katarine Mašić jednom mjesečno uređivali su emisiju Veliki odmor na Radio Slunju.

Učenici 8. razreda su se okušali kao čuvari prirode na jedan dan u NP Plitvička jezera.

Učenici predmetne nastave posjetili su kazališne predstave u Karlovcu (balet Orašar) i Zagrebu opera Nikola Šubić Zrinjski u HNK), a učenici razredne nastave gledali su gostujuće predstave u našoj školi.

Učenici 2. razreda posjetili su dnevni boravak za osobe treće dobi u Slunju gdje im je prikazana predstava Ježeva kućica i izrada ježića od gline.

Učenici 3. i 4. razreda prisustvovali su radionici pisanja pisanica tradicionalnim načinom.

U školi je provedena ekološka akcija Zeleni korak gdje su učenici skupljali stari papir. Akcija je natjecateljskog karaktera. Matična škola prikupila je oko 350, a područna 2 500 kg papira.

**4. ZDRAVSTVENO – SOCIJALNA ZAŠTITA UČENIKA**

Zdravstvena zaštita učenika odvijala se prema dogovorenim terminima sa Službom za školsku medicinu iz Karlovca

* Sistematski pregledi djeteta prije upisa u prvi razred osnovne škole u DZ Slunj
* Sistematski pregledi u V razredu osnovne škole (praćenje psihofizičkog razvoja)
* Sistematski pregledi u VIII razredu osnovne škole u svrhu utvrđivanja zdravstvenog stanja i sposobnosti s obzirom na daljnje školovanje ( profesionalna orijentacija )
* Ciljani sistematski pregledi – u ostalim razredima:

III raz- TT/TV, ispitivanje vida i boja

VI raz- TT/TV, pregled kralježnice

VII raz- ispitivanje sluha- audiometrija

VIII raz- ispitivanje sluha- audiometrija

Također provedene su mjere higijensko – epidemiološke zaštite cijepljenja i docijepljivanja koje se provelo prema obveznom godišnjem programu cijepljenja.

Provedena je higijensko sanitarna kontrola škole i nadzor nad školskom kuhinjom, zdravstvenom ispravnošću vode i prehranom učenika. U školi je organizirana prehrana učenika, 3 puta kuhani i dva puta mliječni obrok. Učenici područne škole također dobivaju iste obroke na propisan način.

U školu je uveden cjeloviti HACCP sustav.

U svrhu promicanja zdravog života održana su predavanja za učenike od 5. razreda na temu ovisnosti o internetu. U tu svrhu predavanja su održali djelatnici Crvenog križa Slunj i Policijske postaje Slunj.

Za učenike razredne nastave predavanja su održana iz područja

* Prometa; Kate i Nino na putu do škole
* Trgovanje ljudima; Mišica Milica
* Osobna higijena; Kako prati ruke

Nositelji su također CK Slunj i PP Slunj.

Učenicima i roditeljima podijeljene su brošure Izazovi odrastanja, Droga i mladi i Koliko je važno da je dijete odvažno.

Sadržaji zdravstvene, socijalne i ekološke zaštite realiziraju se i na satovima razrednika i

ostalih predmeta.

**PROJEKTI:**

**Shema školskog voća i povrća** – jednom tjedno svi učenici dobivaju voće od 2013. godine **Program mlijeka u školi** – jednom tjedno od 2017./18.

Nositelj projekta je Karlovačka županija, a plaća se iz ESF-a.

U sklopu tog projekta organizirana su predavanja od strane poljoprivredno- savjetodavne službe Ministarstva poljoprivrede na temu zdrave prehrane.

Upriličena je i radionica kušanja sira.

**Karlovačka županija za inkluzivne škole-** osiguravanje pomoćnika u nastavi za učenike s teškoćama u razvoju.

**Osiguravanje školske prehrane za djecu u riziku od siromaštva** – ukupno 14 učenika se besplatno hranilo po tom programu.

Također surađujemo s centrom za rehabilitaciju Ozalj gdje jednom mjesečno dolazi defektologinja i pomaže učiteljima i učenicima s teškoćama u razvoju.

**5. STRUČNO USAVRŠAVANJE**

Plan individualnog usavršavanja za tekuću školsku godinu dužni su voditi svi učitelji i stručni suradnici i popunjavati prema izvršenju pojedine edukacije.

Učitelji i stručni suradnici sudjelovali su na stručnim aktivima u školi i vodili zapisnike o provedenim sastancima i bili su uključeni u usavršavanje izvan škole. Pregledom dostavljenih potvrda o stručnom usavršavanju primjećeno je da su kod nekih djelatnika zadnje potvrde izdane 2012. što je nedopustivo u vrijeme kada se velika važnost pridaje cjeloživotnom obrazovanju.

U kolovozu prije početka školske godine održana je trodnevna edukacija u školi iz područja pedagogije i psihologije za učitelje i stručne suradnike. Reakcije su bile pozitivne pa je za očekivati da se naučeno i primjenjuje u praksi.

U tijeku školske godine svi učitelji, stručni suradnici i ravnateljica usavršavali su se na platformi Loomen kao uvod u kurikularnu reformu obrazovanja.

**6. RAD UPRAVNIH I STRUČNIH TIJELA, STRUČNIH SURADNIKA I RAVNATELJA ŠKOLE**

**6.1. Rad učiteljskog vijeća**

U tijeku školske godine održano je 8 sjednica u popodnevnim satima. Sadržaj sjednica je bio:

* Organizacija i priprema školske godine
* Izrada ŠK-a
* Prijedlozi za GPPR-a škole
* Dopisi MZO-a i Ureda državne uprave
* Pripremanje za nastavu
* Ocjenjivanje
* Osnivanje povjerenstava
* Obilježavanje datuma
* Utvrđivanje uspjeha učenika na kraju nastavne godine

**6.2. Rad razrednih vijeća**

* Analiza odgojno- obrazovnog stanja u razrednim odjelima
* Realizacija nastavnog plana i programa za pojedine predmete
* Predlaganje pedagoških mjera za učenike
* Predlaganje mjera za poboljšanje uspjeha u učenju i vladanju
* Donošenje ocjene iz vladanja učenika

**6.3. Rad razrednika**

* Održavanje satova razrednika
* Održavanje roditeljskih sastanaka
* Individualni razgovori s roditeljima
* Vođenje pedagoške dokumentacije
* Suradnja s defektologinjom i službom za profesionalnu orijentaciju

**6.4. Rad stručne suradnice knjižničarke**

* Provođenje programa prema GPPR-a, neposredni rad s učenicima
* Stručni rad oko sređivanja knjižnog fonda
* Obilježavanje posebnih datuma i događaja
* Kviz za poticanje čitanja
* Koordinacija i suradnja s voditeljem mobilne knjižnice
* Prijava na različite natječaje
* Uređivanje panoa
* Redovito stručno usavršavanje
* Rad na projektu obnove i opremanja školske knjižnice po standardu za školske knjižnice
* Vođenje propisane dokumentacije i dnevnika rada (cjelovito izvješće o radu školske knjižnice u posebnom prilogu)

**6.5. Rad stručnog suradnika pedagoga**

* Praćenje učenika s posebnim oblikom školovanja
* Individualni rad s učenicima
* Individualni rad s roditeljima
* Rad na satovima razrednika
* Sudjelovanje u radu učiteljskih i razrednih vijeća
* Sudjelovanje u radu stručnih aktiva
* Rad na profesionalnoj orijentaciji učenika 8. r.
* Upisi u 1. r.
* Suradnja s timom školske medicine
* Analiza usklađenosti škole s pedagoškim standardom

Potrebno dati na uvid dnevnik rada.

**6.6. Rad Školskog odbora, Vijeća roditelja i Vijeća učenika**

Održano je 9 sjednica ŠO na kojem su se donosile odluke iz nadležnosti ŠO.

Održane su 2 sjednice VR-a. Na sjednicama su roditelji izražavali nezadovoljstvo stanjem u školi, prvenstveno postupcima pojedinih učitelja.

Vijeće učenika sastalo se dva puta i davalo je mišljenje o životu i radu u školi. Učenici su iznosili prijedloge u vezi poboljšanja uvjeta u školi i imali su primjedbe na zabranu nošenja mobitela. Također su izrazili negodovanje na ophođenje pojedinih učitelja i korištenje mobitela za vrijeme nastave.

**6.7. Rad ravnateljice**

Ravnateljica je kao poslovodni i stručni voditelj škole odrađivala poslove predviđene

GPPR-a.

* Izrada GPPR-a škole
* Suradnja s učiteljima na izradi ŠK-a
* Posjet nastavi
* Zamjene za odsutne učitelje
* Izrada općih akata i dokumenata škole
* Izrada financijskih i planova nabave
* Izrada različitih izvješća
* Organizacija događanja u školi
* Predstavljanje škole
* Stručno usavršavanje
* Individualni razgovori s učenicima, učiteljima i roditeljima
* Suradnja sa svim institucijama i udrugama

**7. REALIZACIJA NASTAVNOG PLANA I PROGRAMA**

**7.1. Planiranje i programiranje**

Učitelji i stručni suradnici su izrađivali godišnje i mjesečne planove rada i ostavljali ih na radnoj površini računala u zbornici kako bi u slučaju potrebe zamjena bilo moguće nastaviti rad. Na isti način dostavljani su i planovi permanentnog usavršavanja, program dodatne nastave i realizacija GOO-a. Plan i program izvannastavnih aktivnosti vodio se u posebnim bilježnicama za tu namjenu.

Učitelji koji nisu bili ažurni u izvršavanju obveza su upozoreni.

**7.2. Realizacija nastavnog plana i programa**

Nastavni plan i program realiziran je iz svih nastavnih predmeta u svim razredima u 177 nastavnih dana, dok je radnih dana bilo 180.

**7.3. Rad i postignuća u redovnoj i izbornoj nastavi**

Od 163 učenika na kraju nastavne godine na dopunski rad upućeno je dvoje učenika predmetne nastave (Matematika) jer su ocijenjeni ocjenom nedovoljan.

Pretpostaviti je da je razlog malog broja učenika koji su pohađali dopunski nastavni rad u činjenici što su razredni odjeli mali pa je omogućen kvalitetniji rad i posvećivanje svakom učeniku koji teže svladava nastavno gradivo.

Nakon dopunskog rada svi učenici prelaze u viši razred.

**7.4. Rad i postignuća u dodatnom radu i rad s darovitim učenicima**

Dodatna nastava bila je organizirana za učenike koji postižu bolje rezultate u pojedinim predmetima.

Nastava je bila organizirana iz Hrvatskoga jezika, Matematike, Fizike, Kemije, Povijesti, Geografije, Engleskoga i Njemačkoga jezika.

Šestero učenika polazilo je radionice u Zajednici tehničke kulture u sklopu projekta KA- RADDAR područje elektronike, modelarstva i izrade uporabnih predmeta.

**8. ANALIZA ODGOJNO- OBRAZOVNIH POSTIGNUĆA**

Prilog tablica



**8.1. Prikaz postignuća na natjecanjima i smotrama**

|  |  |  |  |  |
| --- | --- | --- | --- | --- |
| Redni br. | Područje natjecanja  školska | županijska | državna | Učitelj/ica |
| 1. | LiDraNo | + | + | Katarina Mašić  Anita Hodak |
| 2. | HRVATSKI JEZIK | + |  | Anita Hodak |
| 3. | SIGURNO U PROMETU | + | + | Marica Car-Mihalić |
| 4. | MLADI TEHNIČARI | + | + | Marica Car-Mihalić |
| 5. | FIZIKA | + |  | Marica Car-Mihalić |
| 6. | ENGLESKI JEZIK |  |  | Marina Harkanovac |
| 7. | MATEMATIKA |  |  | Anja Skendžić |
| 10. | LIK | + |  | Maja Pestak |
| 11. | KEMIJA |  |  | Ivan Paulić |
| 12. | BIOLOGIJA |  |  | Ivan Paulić |
| 12. | GEOGRAFIJA | + |  | Daliborka Grdić |
| 13. | VJERONAUČNA OLIMPIJADA | + |  | Antonia Bilen |
| 14. | CRVENI KRIŽ |  |  | Josip Štefanac |
| 15. | ŠŠK | + |  | Josip Štefanac |

**8.2. Dopunska nastava i podaci o radu s učenicima s teškoćama u razvoju**

Dopunska nastava organizirana je za učenike koji teže svladavaju nastavne sadržaje iz Hrvatskoga jezika, Matematike, Kemije i Engleskoga jezika. Posebno se radilo i s učenicima s prilagođenim programom i individualiziranim pristupom.

Ukupno je 14 učenika s teškoćama u razvoju, 3 s redovitim programom i individualiziranim pristupom i 10 s prilagođenim programom i jedan posebni program.

**8.3. Realizacija plana izvanučioničke nastave**

Plan izvanučioničke nastave sastavni je dio Školskog kurikula i kao takav je realiziran s izmjenama:

* Okoliš škole kroz godišnja doba
* Europski školski sportski dan
* Memorijalni centar Domovinskog rata u Vukovaru
* Zagreb
* Škola u prirodi Trogir
* Ekskurzija osmog razreda u srednju Dalmaciju
* Kuća Velebita
* Park znanosti Oroslavje
* Memorijalni centar Nikola Tesla i Rizvanuša
* Pećinski park Grabovača i vrila Gacke
* Zadar - Nin
* Goethe institut Zagreb i Advent u Zagrebu

**8.4. Rad i postignuća u izvannastavnim i izvanškolskim aktivnostima**

Za zainteresirane učenike bile su dostupne izvannastavne aktivnosti:

* pjevački zbor škole,
* tamburaški zbor,
* likovna grupa,
* dramsko- recitatorska grupa
* novinarska grupa,
* ekološka grupa,
* ekološko biološka
* grupa cvjećara,
* školsko športsko društvo (nogomet, rukomet),
* kreativna radionica – Uradi sam
* mlade vezilje
* vjeronaučna olimpijada
* prometna grupa,
* domaćinstvo,
* mladi tehničari,
* pomladak Crvenog križa
* povjesničari

U listopadu 2018. osnovana je učenička zadruga.

U PŠ braće Pavlić Drežnik djeluje skupina Uradi sam i skupina malih kreativaca

S ponosom ističem rad učiteljica i spremačice u školskom vrtu. Za svaku školu nabavljen je komposter kako bi grupa cvjećara i vrtlara proširila svoju djelatnost i razvijali ekološku svijest kod učenika i odraslih.

Od izvanškolskih aktivnosti učenici su bili uključeni u NK „Eugen Kvaternik“ Rakovica, KUD „Izvor“ Rakovica, DVD Rakovica i rukometni klub „Drenak“.

Udruga Gospićki glazbeni centar u prostoru škole daje poduku sviranja harmonike i klavira za naše učenike i sve zainteresirane.

**9. PRIJEDLOG MJERA ZA POBOLJŠANJE UVJETA RADA I UNAPREĐENJE ODGOJNO-OBRAZOVNOG RADA**

|  |  |  |  |
| --- | --- | --- | --- |
| **MJERE ZA UNAPREĐIVANJE ODGOJNO-OBRAZOVNOG RADA** | **NOSITELJI** | **MJERE ZA UNAPREĐIVANJE MATERIJALNIH UVJETA RADA** | **NOSITELJI** |
| * kod učenika 1. razreda inzistirati na pravilnom oblikovanju slova | učitelji | -pribaviti nastavna sredstva i pomagala | Ravnateljica, Osnivač |
| * na svim predmetima inzistirati na rukopisu i pravopisu | učitelji | -unutrašnje uređenje škole | Ravnateljica, Osnivač |
| * u nastavi koristiti zorna nastavna sredstva, učiti na temelju iskustva | učitelji | -uređenje okoliša za potrebe izvanučioničke nastave | Osnivač  Svi zaposlenici |
| -razvijati radne navike kod učenika (pokazati primjerom) | Učitelji i stručni suradnici | -stvarati uvjete za pozitivno, stvaralačko i radno okruženje | Svi zaposlenici |
| * upoznavati učenike s životom i radom lokalne zajednice | Učitelji i stručni suradnici | Čuvati imovinu škole | Svi zaposlenici |
| * povećati angažman oko natjecanja u znanju * ponovo uključiti učenike u natjecanje Klokan * osmisliti i održati Večer matematike, znanosti i sl. | Učitelji i stručni suradnici |  |  |
| -razvijati kod učenika potrebu pomaganja i poštivanja različitosti | Učitelji i stručni suradnici |  |  |
| * partnerska suradnja roditelja i škole | Učitelji i stručni suradnici |  |  |
| * razvijati kod učenika navike za održivi razvoj | Svi zaposlenici |  |  |
| * osmišljavanje i organizacija projektnih dana | Stručni suradnici |  |  |
| * intenzivirati rad učeničke zadruge | Voditeljica i svi ostali |  |  |

Prijedlog gore navedenih mjera je donesen prije početka školske godine i potrebno ih je i dalje sustavno provoditi.

**10 . PLAN OPREMANJA I ADAPTACIJE ŠKOLSKE ZGRADE I SPORTSKE DVORANE**

Ovog ljeta očekuje se početak radova na energetskoj obnovi zgrade koji obuhvaćaju:

* Rekonstrukciju toplinske ovojnice vanjskih zidova i stropa/poda prema negrijanom prostoru
* Rekonstrukciju krovišta
* Rekonstrukciju kotlovnice uz ugradnju kotla na biomasu i ugradnja termostatskih ventila
* Zamjena rasvjete u učionicama, hodniku i dvorani (korištenje LED tehnologije)
* Ventilaciju s rekuperacijom topline

Također smo u iščekivanju prijave projekta e- škole i produženog boravka u školi za učenike poslije nastave.

Od jeseni se u 1., 5. i dijelom 7. razreda uvodi program Škola za život u okviru kojeg se trenutno nabavljaju potrebna nastavna sredstva za provedbu reforme obrazovanja.

Ministarstvo znanosti i obrazovanja je za sve učenike za šk. g. 2019./2020. osiguralo sredstva za udžbenike, a ostale obrazovne materijale će financirati roditelji učenika.

Predsjednica školskog odbora Ravnateljica

------------------------------------

Vera Ljubanović Grdić